চেণ্টিনেলী জনগোষ্ঠী

চেণ্টিনেলী জনগোষ্ঠী, বা চেণ্টিনেলিজ হৈছে উত্তৰ-পূব ভাৰত মহাসাগৰৰ বংগোপসাগৰৰ উত্তৰ চেণ্টিনেল দ্বীপত বাস কৰা এক থলুৱা জনগোষ্ঠী। এই জনগোষ্ঠী বিচ্ছিন্ন খিলঞ্জীয়া জনসংখ্যাৰ অন্তৰ্গত দক্ষিণ এছিয়াৰ এক অন্যতম জনগোষ্ঠী। এইটোৱেই হয়তো, আজিৰ পৃথিৱীত বিদ্যমান একমাত্ৰ বিচ্ছিন্ন চিকাৰী-সংগ্ৰাহক সম্প্ৰদায়।
আন্দামান দ্বীপপুঞ্জৰ মূল ১৩টা সুকীয়া সাংস্কৃতিক গোটৰ ভিতৰত আজি মাত্ৰ ৩টাহে জীয়াই আছে – জাৰাৱা, অংগে আৰু চেণ্টিনেলী ॥ মূল ১০টা সুকীয়া বৃহত্তৰ আন্দামানৰ ভাষিক গোটৰ (জাৰাৱা বাদ দি) ৫৩ জনতকৈও কম স্থানীয়-ভাষী জীয়াই আছে।
গৰিষ্ঠসংখ্যকে হিন্দী কয় এই জনগোষ্ঠীটোৰ বাহিৰৰ লোকৰ সৈতে ন্যূনতম সংস্পৰ্শ। সাধাৰণতে চেণ্টিনেলী দ্বীপটোৰ কাষ চাপি অহা বা অৱতৰণ কৰা অচিনাকি লোকসকলৰ প্ৰতি চেণ্টিনেলী সকলে শত্ৰুতাপূৰ্ণ মনোভাৱ প্ৰদৰ্শন কৰে। ১৯৯০ চনৰ আৰম্ভণিতে কেৱল এটা বন্ধুত্বপূৰ্ণ যোগাযোগৰ বাতৰি পোৱা গৈছিল যদিও এনে দৃষ্টান্ত বিৰল। বৰ্তমানৰ পৃথিৱীৰ একমাত্ৰ জনগোষ্ঠীটোৱেই হৈছে চেণ্টিনেলী যিসকল নৃতত্ত্ববিদ আৰু অন্যান্য গৱেষণাৰ সংস্পৰ্শৰ পৰা আঁতৰি আছে। এই জনগোষ্ঠীৰ ফটোগ্ৰাফীও নিষিদ্ধ।

অৱলোকন

ভূগোল

চেণ্টিনেলীসকল আন্দামান দ্বীপপুঞ্জৰ উত্তৰ চেণ্টিনেল দ্বীপত বাস কৰে। এই দ্বীপ বংগোপসাগৰৰ এক ভাৰতীয় দ্বীপপুঞ্জ। আন্দামানৰ ৰাজধানী প'ৰ্ট ব্লেয়াৰৰ পৰা প্ৰায় ৬৪ কিলোমিটাৰ (৩৫ এনমাইল) পশ্চিমে এই দ্বীপটো অৱস্থিত।. ইয়াৰ আয়তন প্ৰায় ৫৯.৬৭ কিলোমিটাৰ (১৪,৭৪০ একৰ) আৰু ইয়াৰ ৰূপৰেখা মোটামুটি বৰ্গক্ষেত্ৰ। ২০১৪ চনত তেওঁলোকৰ দ্বীপটোৰ বাহ্যিক প্ৰদক্ষিণৰ সময়ত গৱেষকসকলে তেওঁলোকৰ উচ্চতা ১.৬০ৰ পৰা ১.৬৫ মিটাৰ (৫ ফুট ৩ ইঞ্চি আৰু ৫ ফুট ৫ ইঞ্চি)ৰ ভিতৰত ধৰি লৈছিল। আৰু তেওঁলোকৰ ছালৰ ৰং "গাঢ়, জিলিকি থকা ক'লা" বুলি লিপিবদ্ধ কৰিছিল। তেওঁলোকৰ মেদবহুলতাৰ কোনো লক্ষণ দেখা পোৱা নাছিল আৰু পেশীও অতি উল্লেখযোগ্য আছিল।

জনসংখ্যা

সামাজিক-জনগাঁথনিৰ ক্ষেত্ৰত, ১৯১১ চনৰ লোকপিয়ল প্ৰতিবেদনত, প্ৰথমবাৰৰ বাবে, চেণ্টিনেলী জনগোষ্ঠীৰ জনসংখ্যাৰ সংখ্যাক এক পৃথক গোট হিচাপে অন্তৰ্ভুক্ত কৰা হৈছিল । এই জনগোষ্ঠীৰ জনসংখ্যা বেছিভাগ অনুমান ৫০ৰ পৰা ২০০ৰ ভিতৰত। তেতিয়া মাত্ৰ এটা আনুমানিক পৰিসংখ্যা আছিল ১১৭। পৰৱৰ্তী লোকপিয়লৰ প্ৰতিবেদনসমূহত এই ধাৰা অব্যাহত ৰখা হৈছিল। ১৯৫১ চনৰ লোকপিয়লে তেওঁলোকৰ জনসংখ্যাৰ কোনো টোকা বা পৰিসংখ্যা প্ৰদান কৰা হোৱা নাছিল, সেয়েহে ১৯১৩ চনৰ সংখ্যাৰ ইয়াত পুনৰাবৃত্তি কৰা হৈছিল। ১৯৬১ চনৰ লোকপিয়লৰ পুনৰাবৃত্তি চুটি টোকাৰ সৈতে সংখ্যা দিয়া হৈছিল ১০২-১০৫।
১৯৭১ চনৰ লোকপিয়লত ইয়াৰ জনসংখ্যা প্ৰায় ৮২, আৰু ১৯৮১ চনৰ লোকপিয়লত ১০০ জন। এই জৰীপটো দূৰৰ পৰা কৰা হৈছিল, সেয়ে ই প্ৰকৃত গণনা নহয়, কেৱল অনুমানহে।
প্ৰকৃত সংখ্যা দুশৰ ওচৰত হ'ব পাৰে বুলি কিছু প্ৰতিবেদনে কয়।

২০০৪ চনৰ ছুনামিৰ পিছৰ অভিযানত ২০০৪ আৰু ২০০৫ চনত ক্ৰমে ৩২ আৰু ১৩ জন ব্যক্তিৰ জনসংখ্যা পোৱা গৈছিল।
২০১৪ চনৰ এক দুৰৈৰ প্ৰদক্ষিণৰ দ্বাৰা, গৱেষকসকলে ছয়গৰাকী মহিলা, সাতজন পুৰুষ (আটাইকেইজনৰ বয়স ৪০ বছৰৰ তলৰ) আৰু চাৰিবছৰতকৈ কম বয়সৰ তিনিটা শিশু নথিভুক্ত কৰিছিল।
ভাৰতীয় নৃতত্ত্ব জৰীপে ২০১৬ চনত প্ৰকাশ কৰা "দুৰ্বল জনজাতি গোট"ৰ ওপৰত এখন হাতপুথিত জনসংখ্যা ১০০ৰ পৰা ১৫০ৰ ভিতৰত বুলি অনুমান কৰা হৈছে।

সামাজিক অনুশীলন

চেণ্টিনেলীসকল চিকাৰী-সংগ্ৰাহক। তেওঁলোকে স্থলজ বন্যপ্ৰাণী চিকাৰ কৰিবলৈ ধনু-কাঁড়ৰ সৈতে বৰশী আৰু স্থানীয় সাগৰীয় খাদ্য ব্যৱহাৰ কৰে।তেওঁলোকে বোকা কেঁকোৰা আৰু মলাস্কান খোলা ধৰিবলৈ অধিক আদিম পদ্ধতি ব্যৱহাৰ কৰে। তেওঁলোকৰ বসতিস্থলত পোৱা পোৰা খোলাৰ প্ৰাচুৰ্য্যৰ প্ৰতি লক্ষ্য ৰাখি তেওঁলোকে মোলাস্ক খায় বুলি বিশ্বাস কৰা হয়। মতা মানুহবোৰে কঁকালৰ বেল্টত ডেগাৰ গুঁজি থয়। তেওঁলোকৰ বাসস্থানবোৰ চাৰিটা খুঁটাত স্থাপন কৰা সৰু সৰু অস্থায়ী জুপুৰি আৰু ঘৰৰ চাল হেলনীয়া পাতেৰে আবৃত।

চেণ্টিনেলীসকলে ধাতুৰ মূল্যৰ শলাগ লয়, তেওঁলোকে ইয়াক গুড়ি কৰি সঁজুলি আৰু অস্ত্ৰ সৃষ্টি কৰে আৰু ১৯৭৪ চনত নেচনেল জিঅ'গ্ৰাফিক ছ'চাইটিয়ে এৰি থৈ যোৱা এলুমিনিয়ামৰ ৰন্ধন সামগ্ৰী তেওঁলোকে গ্ৰহণ কৰে। যদিও আন্দামানৰ পণ্ডিত বিশ্বজিৎ পাণ্ডিয়াই লক্ষ্য কৰে যে অংগে জনগোষ্ঠীৰ আখ্যানসমূহে প্ৰায়ে তেওঁলোকৰ পূৰ্বপুৰুষসকলে ধাতু ক্ৰয়ৰ বাবে উত্তৰ চেণ্টিনেললৈ কৰা যাত্ৰাৰ কথা মনত পেলায়। নাওবোৰ মাছ ধৰাৰ বাবে ব্যৱহাৰ কৰা হয়, কিন্তু পেডেলৰ সলনি দীঘল খুটা বঠা হিচাপে ব্যৱহাৰ কৰা হয়। এইটো লিপিবদ্ধ কৰা হৈছে যে জাৰাৱা ভাষা চেণ্টিনেলীসকলৰ ভাষাৰ সৈতে পাৰস্পৰিকভাৱে বোধগম্য নহয়। ফটো লোৱাও নিষিদ্ধ। অহৰহ সশস্ত্ৰ
বাহিনীৰ টহলদাৰীয়ে বাহিৰৰ লোকৰ অনুপ্ৰৱেশ ৰোধ কৰে।

চেণ্টিনেলী হৈছে স্বেচ্ছামূলক বিচ্ছিন্নতাত থকা খিলঞ্জীয়া জনগোষ্ঠীৰ এটা সম্প্ৰদায়। বিশেষভাৱে ই এক দুৰ্বল জনজাতীয় গোট আৰু অনুসূচীত জনজাতি বুলি অভিহিত কৰা এই গোট আন্দামান জনগোষ্ঠীৰ বহল শ্ৰেণীত অন্তৰ্গত।

গ্ৰেট আন্দামানী, জাৰাৱা, অংগে, শ্বোম্পেন আৰু নিকোবাৰেছৰ লগতে চেণ্টিনেলী আন্দামান আৰু নিকোবৰ দ্বীপপুঞ্জৰ ছয়টা থলুৱা আৰু প্ৰায়ে একাকী জনগোষ্ঠীৰ ভিতৰত অন্যতম।

তথ্যসূত্ৰ

শ্ৰেণী:ভাৰতৰ সামাজিক সম্প্ৰদায়সমূহ